Fulco

Fulco oli benediktiini munk, kelle Lundi peapiiskop Eskil määras umbes 1165. aastal Eestimaa piiskopiks. On oletatud, et Fulco käis ajavahemikus 1169–1178 kahel korral Eestis, aga tegu on hüpoteesiga. Tõenäoliselt jäid tema katsed Eestis ristiusku levitada tulutuks, samuti jäi tõenäoliselt tagajärjetuks paavst Aleksander III üleskutse ristiretkeks Eestisse. Paavst esitas ka palve määrata Fulco abiliseks Stavangeri kloostri eestlasest munk Nicolaus.

Fulcoga on, tõenäoliselt ekslikult, samastatud Soome piiskoppi Folkvinust.

Eesti katoliku piiskopid
Eesti ajalooga seotud isikud
Prantsusmaa inimesed